
"Con mi a bin na cuminsa traha co- 
mo un disckjockey? Awel, esaki a 
cuminsa di e forma aki," Roy de 
Cuba despues di a cai sinta den su 
stoel den sala a cuminsa conta nos. 
"Pa cuminsa mi tin cu bisa, cu ta 
for di mucha ya mi tabata gusta pa 
ta na altura di tur disco cu sali ari- 
ba mercado. Ainda mi ta corda con 
mi mayornan tabata tin un pick-up 
hopi grandi mes na cas y dilanti esa- 
ki bo por haya mi tur momento to- 
cando disco. Pero no ta disco sola- 
mente mi tabata toca, asina cu mi 
ripara cu no tin ningun hende ta 
waak mi, mesora mi tabata cumin- 
sa papia mescos cu e locutornan ta 
haciendo na radio. Mas despues mi 
tabata tin e suerte di por ta tin mi 
mes un radio chiquito. Mi tabata 
drumi y lanta cu e radio aki den mi 
man. Pero nunca bo no tabata haya 
mi ta scucha e mes un station," 
Roy ta contando. "Esaki bo por ke- 
re mi, continuamente mi tabata 
cambia di station. Pakiko mi tabata 
haci esaki? Awel esaki ta asina, mi 
ta haci esey pasobra mi ta gusta pa 


ta na altura di tur disco nobo cu sa- 
li ariba mercado. Asina a para bira, 
cu si un di mi amigonan mester cu- 
minsa na papia cu mi tocante un 
disco nobo cu a sali, cu ya mi taba- 
ta na altura di esey fordi hopi tem- 
po caba." Pa un momento Roy de 
Cuba cu un sonrisa ariba su cara a 
dirigi su mirada ariba su señora ken- 
de na e momento ey a camna dren- 
ta e sala cu nan baby den su braza, 
pa despues e sigui conta: "Mi taba- 
ta tin 14 aña di edad ora pa casuali- 
dad pe medio di David Odor mi a 
logra na haya un trabou na Voz di 
Aruba. Y mi tin cu bisa cu mi taba- 
ta hopi contento mes pa por a cu- 
minsa traha na e emisora aki. Pero 
si, mi tabata tin solamente un pro- 
blema dia mi a cuminsa y esey ta- 
bata mi tamaño. Mi tabata hopi chi- 
quito y mi no tabata por a yega na 
e microfoon pa locuta," Roy a bi- 
sa. "Pero e amor pa traha na un 
emisora tabata grandi y mi a resolve 
e problema aki. Mi a coi tres di e 
cahanan di tape di cuatro pa cinco 
ora cu Voz di Aruba sa usa y mi a 


ponenan ariba otro ariba un stoel y 
sintando ariba e cahanan mi por a 
alcansa e microfoon pa locuta. Ta- 
bata berdaderamente un bista pret 
pa mira con mi tabata sinta ariba e 
cahanan, Roy hariendo ta bisando, 
mi pia no tabata yega na tera. Pero 
pa mi esey no tabata importante, 
locual tabata di balor ta cu mi de- 
seo for di mucha chiquito a wordo 
cumpli. Bo sabi pakiko tambe mi ta 
gusta e trabou di disckjockey? 
Laga mi ser franco, mi ta un perso- 
na cu ta gusta sera amistad, y pa 
medio di e trabou aki mi ta haya 
oportunidad pa sera conoci cu hopi 
hende." 

Algo fantastico di e trabou como 
un disckjockey sin duda ta e canti- 
dad di yamadanan di telefoon cu 
sa drenta pa solicita pa un disco. 
Yamadanan asina tur ora ta bon bi- 
ni. Pero tambe sa drenta yamada- 
nan no agradable cu por hinca un 
hende den spanto. Roy tocante esa- 
ki a bisa e siguiente: "Tuma pore- 
hemplo un yamada cu mi a yega di 
haya ariba un anochi. Apenas mi a 

coi e telefoon den mi man y a bisa 
hallo, cu un stem di hende muher a 
cunrtinsa zundra mi ariba algo cu no 
ta berdad. Cu un stem halto domina 
pa rabia e señora tabata zundra, cu 
mi ta waak den su cas y cu e io hi- 
ba mi cuenta recherche. E mes un 
momento mi a cuminsa pensa cu 
talvez e señora aki a drai number 
TDbez y cu e ta keriendo talvez cu e 
ta papiando cu e persona cu e mes- 
ter. Mi a bise, cu mi ta keriendo cu 
e la drai number robez. Pero no ta- 
bata parce cu e señora ey kier a ten- 
de y ta bo zundra e kier a zundra. 
Sorto di yamadanan asina natural- 
mente no ta algo bunita," Roy sa- 
cudiendo su cabez ta bisando. 
"Pero si loque ta hopi gracioso ta e 
yamadanan cu ta drenta tur anochi 
na Voz di Aruba pa informa e num- 
ber cu a sali. Bo ta caba di bisa e 
number via radio, cu un cantidad di 
hende ta cuminsa bel pa puntra pa 
mas sigur. Mi ta calcula cu ta dren- 
ta un cincuenta pa sesenta yama- 
da pa anochi solamente pa gana in- 
formacion di e numbercu a sali. Ta 
loco so bo'n ta bira," Roy cu un ha- 
ri chiquito ta bisando. "Manera cus- 
tumber bo por scucha e stemnan na 
telefoon puntrando: "Meneer por 
bisa mi cual number a sali awe no- 
chi?" Tin biaha bo ta tende nan gri- 
to via e telefoon ora cu resulta cu 
nan number a sali. "Mi a gana. . . 
mi a gana." Naturalmente mi ta 
haci chansa cu nan na telefoon bi- 
sando nan, pa nan corda ariba mi 
awor cu nan a gana y trece quisiera 
algo pa nan amigo Roy de Cuba. Cu 
un stem domina pa contento nan ta 
priminti mi, cu nan lo corda ariba 
mi y cu nan lo bai treat mi algo. Pe- 
ro pa bisa berdad, e cantidad di 
treatnan priminti na mi tur anochi 
te ainda ningun di nan a yega serca 
mi," Roy hariendo cu un smak ta 
bisando. 

Sinembargo cu Roy de Cuba su 
amor ta bai pa e trabou di radio pa 
un poco tempo e la yega di bando- 
na e emisora unda cu e ta trahando. 
Roy de Cuba di esaki a bisa e si- 
guiente: "Loque cu a pasa ta, cu 
nan a yega di conta mi asina hopi 
cosnan di e paisnan afor cu un de- 
seo grandi a cuminsa ocupa mi pa 


conoce un poco di e mundo. Y bo 
tin cu kere n.], Roy a bisa, fjero mi 
ta un persona aventurero. Y mi a 
dicidi den mi mes, con cu bai bin 
e mundo mi mester waak algo di 
dje. Pero ya, haci un viaha ta costa 
blaca y no ta conoci cu bo por ha- 
ya pasashi gratis ningun caminda." 
Mi a dicidi e ora ey pa bai un zee- 
vaart school pa asina gana un poco 
experencia di kiko un barco ta con- 
sisti. Despues di un aña tumando un, 
cutso na Zeevaart School mi a logra 
haya un diploma. Cu esaki den man 
mi a bin na logra haya un trabou 
ariba e barco Sueco, un di e mihor 
barconan considera den mundo. 
Asina aki, mi a logra na cumpli cu 
un di mi deseonan pa conoce un po- 


co mas di mundo. Mi tin cu bisa, cu 
tabata berdaderamente algo gran- 
dioso y unico pa sera conoci cu di- 
ferente otro paisnan." 

Roy de Cuba despues di a haci un 
gira como un nabegante atrobe ta 
dilanti e microfoonnan di Voz di 
Aruba. Loque cu hopi di nos no ta 
na altura, ta un secreto chiquito cu 
semper e la tene priva pa su mes. 
Roy de Cuba a confia e secreto aki 
na Revista Boulevard. Ta asina cu 
cada vez cu Roy de Cuba mester 
tende of lesa un noticia di india su 
memoria ta hibe bek pa e pais aki. 
Na India Roy de Cuba a laga un 
parti di su curazon y stimacion 
atras. "Tabata despues di 37 dia ari- 
ba lamar despues cu nos a sali for 

1. Señora 

2. We are family 

3. Sangre de vino 

4. Pedro Navaja 

5. Ha vuelto ya 

6. El Viento 

7. Huma 

8. No lastimes mas 

9. Canto Latino 

10. Dime 

11. Chiquitita 

12. Viviana 

13. Wilfrido dam$ un consejo 

14. Me llevaron la cartera 

15. Ingratitudes 

16. Makin it 

17. Todavia creo en el amor 

18. Tartara 

19. MorirContigo 

20. Honesty 

21. El Cachimbo 

22. Se necesita rumbero 

23. Madrugando 

24. Disco Saba 

25. Salta Perico 

26. Shadows in the Moonlight 

27. Si la noche de noche volviera 

28. Nuestra Plaza 

29. Goodnight Tonight 

30. Un saludo a Pedro Flores 


Nohemi 

Sister Sledge 

Reynaldo Obregon 

Ruben Blades y Willie Colon 

Susy Leman 

Robert Jeand’or 

Version Original 

Rocio Durcal 

Cuco Valoy con la Tribu 

Ruben Blades y Willie Colon 

ABBA 

Lucia Mendez 
Wilfrido Vargas 

Johnny Pacheco Hector Casanova 

Bobby Valentin 

David Naughton 

Fausto Rey 

Joe Cuba 

Grupo Miramar 

Billy Joel 

Johnny Ventura 

Oscar D’Leon la Critica 

Sonoro Poncena 

Sonido Discotheque 

Jose Mangual Jr. 

Anne Murray 
Lolita 

Johanna Rosaly 
Wings 

Tony Croatto 


Pa discos, cartridges of cassette, si e ta graba BABY BLUE DISCOTHEQUE 
tine bou direccion di RUBEN DE MEY den Wilhelminastraat lOO a 


di Aruba sin cu nos a rnira tera ora 
cu nos a yega na India. 

E anochi prome mi no por a drumi 
y tempran caba mi tabata lanta. For 
di pafor mi tabata por a tende un 
cantidad di papiamento y gritamen- 
to. Den mi mes mi a bisa, caramba 
ta kiko e desordonan ey ta nifica. 
Mi a bai pafor ariba dek pa waak ki- 
ko ta pasando. Mi no por a kere lo- 
que mi tabata mirando, Roy a sigui 
bisa, un cantidad grandi di hende y 
tambe mucha chiquito tabata den 
lamar ariba un sorto di palo cu bela 
cu nan ta usando como un boto. 
Mi ta calcula cu na tur nan tabata 
un trescien pa cuatrocien hende den 
lamar mientras cu nan tur tabata 
grita pa nos tira algo pa nan. Ariba 
nan cara tabata riparable e hamber 
cu nan tin. Nos a cuminsa tira pan 
lora den plastik pa nan. Sinembargo 
cu e lamar ta hopi hundo, nan taba- 
ta sambuya pa loco tras di e pannan 
cu nos a tira. Bo ta haya asina hopi 
hende pober na India cu bo ta haya 
duele di nan. Pero bo no por yuda 
nan tur cu algo, nan ta mucho hopi. 
Semper mi a yega di tende cu India 
ta un lugar hopi pober y esaki mi 
por a realiza ora cu mi combersa cu 


un supervisor trahando ariba waaf 
di India ora cu e la conta mi di e sa- 
lario cu e ta gana. Un salario cu 
cualquier hende aki na Aruba den 
cinco dia di trabou ta gana mas cu e 
como un supervisor ta coi den un 
luna. Pero hopi straña mi a keda ora 
cu mi a bise pakiko e no ta kita y 
busca un otro trabou, ora cu e la 
contesta mi e siguiente: "Mi no por 
retira for di e trabou aki, mi ta obli- 
ga pa traha semper akinan. Si mi ki- 
ta, ta na unda mi por logra haya un 
otro trabou." Pero mas straña ain- 
da Roy a keda ora cu e homber a 
puntre e siguiente: "Bo ta puntra 
mi pakiko mi no ta kita, pero bo 
sabi cuanto hende ta para den rij 
akinan tur dia pa spera e momen- 
to cu mi kita pa nan tuma mi tra- 
bou over?" Despues cu Roy a tene 
un silencio chiquito e la sigui cu su 
combersacion. 

"Mi a yega di bishita Colombia, 
Mexico y varios otro paisnan po- 
ber, pero pobreza manera ta reina 
na India si nunca mi no a yega di 
mira. Ariba caya bo no por dal dos 
stap cu un cantidad di mucha ta 
camna bo tras pa pidi algo di come. 
Di e forma aki mi a cuminsa haya 


simpatia pa cuatro mucha homber 
chiquito," Roy recordando su viaha 
pa India ta sigui conta. "A para bira 
cu mi tabata duna nan algo di come 
tur dia. Tur ora cu nos come, mi ta 
tene un cuatro appelsina y hambur- 
ger atras sin cu e capitan di barco 
sabi y bou man mi tabata duna e 
dos mucha homber chiquitonan esa- 
ki. Pero ya, manera mi a bisa bo ca- 
ba, bo ta haya gana di yuda tur, pe- 
ro bo no por como cu nan ta mu- 
cho hopi. Pero e ora mas tristo ta, 
ora cu bira mas o menos 7'or di 
anochi. Na e momento aki e cuatro 
mucha hombeman chiquito aki ta 
tuma despedida for di mi pa bai 
busca un caminda di drumi. Aki 
nan mi mester bisa cualquier camin- 
da, pasobra nan no tin un cas pa bai 
sconde pa e anochi, nan ta drumi 
cualquier caminda ariba caya," Roy 
bahando di voz ta bisando. Un ha- 
bitante di India a bisa mi cu eynan 
por wordo bisa cu na India bo ta 
nace ariba caya, bo ta biba ariba ca- 
ya, bo ta haci bo sushedadnan ariba 
caya y bo ta muri ariba caya. Ta co- 
noci na India, cu tur dia ta nace 
hende, pero tambe tur dia tin hen- 
denan ta muri." 

VOZ FOFULI 
VOZ DEI 



BETICO 

Speranza Alentador 
di un gran Pueblo 



DANKI - DANKI - DANKI 

MOVIMIENTO 
ELECTORAL Dl PUEBLO 

M E P 


TA GRADICI TUR E 18.740 PERSONANAN CU A 
DEPOSITA NAN CONFIANZA DEN NOS PARTIDO, 

PA ASINA FORTIFICA E LUCHA PA NOS INDEPENDENCIA 
I HOPI DANKI TAMBE NA E 9.419 PERSONANAN CU A 
DEPOSITA NAN CONFIANZA DEN Ml PERSONA. 

MOVIMIENTO ELECTORAL Dl PUEBLO 
CONHUNTAMENTE CU NOS PUEBLO LO HACI TUR NOS 
POSSIBLE PA REALISA NOS INDEPENDENCIA 
MAS PRONTO CU TA POSSIBLE UNA VEZ MAS. 

DANKI - DANKI - DANKI 
PA E CONFIANZA DEN NOS PARTIDO. 

MOVIMIENTO ELECTORAL Dl PUEBLO 
M.E.P. 


BETICO 

CROES 



Pero mescos tabata tin e dia pa yega 
India tabata tin e dia tambe pa des- 
pedi di India. Roy: "Mi por recorda 
ainda e dia cu nos mester a sali for 
di eynan. Hopi hende prome cu e 
barco a sali ainda tabata subi e trapi 
di bapor pa bin busca algo di come. 
For di ariba dek di e barco, mi bista 
a encontra un muher hopi flaco mes 
para abou na tera. Cu su mannan e 
tabata mustra seña na su boca cu e 
kier algo di come. E tabata usa su 
voz si pa bisa algo, pero e tabata sa- 
ca asina un stem heers y zwak cu bo 
no por a tende kiko e tabata bisan- 


do. E muher ey tabata asina flaco 
cu e no tabata tin e forsa mas den 
su curpa pa por a subi e trapi di e 
bapor. Un poco mas aleuw tabata 
tin un mucha homber chiquito bis- 
ti cu un camisa di hende grandi. Un 
compañero di barco cu varios vez 
a yega di bishita India a bisa mi e 
siguiente: "Bo ta mira e mucha 
homber chiquito ey cu e camisa 
grandi bisti na su curpa, aki un rato 
cualkier homber grandi lo pase un 
canto di man y kita e camisa for di 
dje." Tabata un despedida hopi du- 
ro ora cu e barco a sali, pasobra ey- 


nan durante un par di dia mi tabata 
por a yuda cuatro mucha homber 
cu algo di come. Varios vez ainda 
ora mi lesa of tende un noticia di 
India of cu si mi mester toca cual- 
quier disco di e pais ey, mi ta re- 
cordando ariba e cuatro mucha 
hombernan chiquito. Mi no sabi 
cu nan por ta na bida ainda si of 
no, pasobra na India si bo nace 
pober ta pober bo ta keda. Y co- 
mo un pober eynan bo ta mas ser- 
ca di morto cu un hende rico. 

Pa ser un bon mama ta di sumo im- 
portancia pa sabi e prome necesidad 
kiko e baby mester. E baby na cu- 
minsamento ta drumi casi henter 
dia. Mas despues e lo keda lanta pa 
algun rato y mas den aña lo e cu- 
minsa busca algo pa tene su mes o- 
cupa. Tanto soño, sosiego y e ali- 
mento ta algo cu mester tene cuen- 
ta cu ne pasobra esaki ta di sumo 
importancia pa e baby. Tambe ta 
di hopi balor pa unda e wieg di e 
baby ta, pa e mayornan percura pa 
no tin desordo continuamente. 
Tambe e aire y atmosfera den e 
kamber di e baby mester ta limpi y 
bon, tanto den dia y anochi. Na 
momento cu e baby mester wordo 
lanta for di su soño pa e wordo ba- 
ña of pa e come, esaki mester wor- 
do lanta na un manera hopi calma 
pasobra di otro mjinera e baby lo 
bira intranquil, tambe esaki por 
causa cu e baby ta haya ansha of 
miedo. No ta bon pa ora bo ricibi 
bishita continuamente lanta e ba- 
by for di su soño, pa laga nan mira 
bo baby. Mayoria parti di e mama- 
nan sabi esaki masha bon, pero si- 
nembargo nan no por keda sin haci 
esaki. 

E BABY Y SU SOSIEGO Dl 
ANOCHI 

E sosiego di anochi pa un baby ta di 
importancia y tambe pa e otronan 
cu ta bibando den e mes un cas. Pa 
e motibo aki ta hopi bon pacumin- 
sa siña bo baby mas pronto cu ta 
posibel cu e mester keda drumrhen- 
ter anochi. Mihor bisa cu e mester 
drumi ocho ora sin lanta for di so- 
ño. No correcto ta esnan cu ta pen- 
sa cu un baby ta drumi mas mihor 


si e haya cuminda un biaha mas du- 
rante anochi. 

E prome vez cu wordo trata pa laga 
e baby drumi lo ta sigur cu e baby 
lo protesta cu yoramento, pero des- 
pues di algun anochi e sosiego desea 
tanto pa e baby y e mayoman lo 
wordo alcansa. E baby lo custum- 
bra y realiza cu yoramento no ta 
yuda mas, y e ora ey e losigui dru- 
mi. 

Naturalmente pa logra asina leuw t 
mayornan mester por domina nan 
mes aunque con grandi e tentacion 
por ta pa saca e baby pa un rato for 
di su cama cu e speransa cu e sosie- 
go cu nan mes ta desea di e forma 
ey por reina atrobe. Pero pa e baby 
mes ta mucho mas mihor si e ma- 
yornan pasa pa un rato den e de- 
sordo cu e baby ta haci y spera cu 
pasenshi te ora cu e baby entrega y 
bai sosega. E baby mester siña cu e 
anochinan ta pa sosega y drumi. 

E BABY YORANDO 

E baby cu ta yora ta usa su stem pa 
mayoria parti su deseonan wordo 
cumpli. Pero un mama mester siña 
conoce ta ki ora e ta yora pa mal- 
cria. Un baby cu ta yora pa avisa su 
mama cu e mester come ta yora ho- 
pi diferente y tin un otro klank cu 
un baby cu ta grita pa haya su kier, 
tambe e yoramento di un baby pa- 
sobra e tin dolor ta resona hopi 
otro, na unda e mama por com- 
prende cu su yiu ta sintiendo un do- 
lor. 

Prome cu e ora di come yega, e ba- 
by tranquilmente por yora un poco, 
esaki no ta daña su apetito. Pero no 



ta bon si pa laga e baby yora mas cu 
diez minuut. 

Si e baby mester cuminsa yora un 
poco despues cu e ta hayando su 
cuminda esaki ta un seña cu ya e la 
haya bastante. Ta bon pa calcula e 
cuminda necesario cu e baby mes- 
ter. Pero tambe despues cu e baby 
caba di come, esaki por cuminsa yo- 
ra pasobra durante su comemento e 
la guli biento y e no por respu esaki 
asina liher. 

Pero hopi biaha tambe e yoramento 
tin un otro motibo. Por ehemplo 
ora cu e baby tin un bruki muha e 
no ta sinti su mes di e bon ey y me- 
sora e ta alarma esaki pa medio di 
yoramento. Pero tin algun baby cu 
si ta gusta pa nan tin un bruki mu- 
ha y tan pronto cu e mama cambia 
su bruki mesora e ta cuminsa na 
muha esaki atrobe. Pa esaki natural- 
mente mester percura pa e cuero di 
e baby no haya un inflamacion. 
Si e baby ta drumi den un posicion 
malo of si algo ta strobe di drumi 
bon, cual por dune un dolor, tam- 
be por ser un di e motibonan cu 
por hinke den un yoramento. Na 
manera cu e ta yora un mama por 
comprende ta pakiko e ta yora y 

naturalmente mester haci tur posi- 
bel pa yuda e criatura chiquito. 
Tambe si e motibo di su yoramen- 
to no por wordo haya mesora, mes- 
ter pone atencion pa no laga e baby 
yora di mas. Cu pasenshi talvez e 
mama lo por trata na bin atras ta 
kiko lo ta e causa di su yoramento. 

ZOYA UN BABY 

Hopi mama na momento cu e baby 
cuminsa yora ta cuminsa trata pa 
haya esaki keto dunando e baby un 
chupon. Sa tin biaha cu e chupon ta 
wordo muha cu honing of suco, esa- 
ki hopi vez ta pone cu e baby ta ke- 
da keto. Pasobra naturalmerTte e ba- 
by cu ta sinti un smaak dushi den 
su boca ta keda keto mesora. Pero 
tin cu menciona cu chupon ya ta al- 
go for di tempo bieuw. Di chupon 
por wordo bisa cu esaki no ta algo 
higienico. No ta bon tampoco pa 
ora e baby yora y no por wordo 
consola mas cu su Teddybeer, pop- 
chi of cualquier otro coi hunga, pa 
core busca un salida sea den algo di 
bebe pa e baby of dune esaki un re- 
medi, pa asina tene e baby keto. 
Esaki ta algo cu hopi mama ainda ta 
hacié, pero esaki ta perjudica e ba- 
by. 

Si e baby enverdad mes no kier of 
no por drumi, anto ta bon pa bai un 
dokter cu ne pasobra e ora ey lo ta 
sigur cu tin algo cu e baby cu no 
por ta bon. Pero si no tin nada di 


importancia cu e baby talvez loque 
por yuda tambe den e caso aki ta 
sali cu ne pafor den aire fresco. Si 
encaso e baby durante anochi tin 
problema pa drumi, anto lo ta bon 
pa duna e baby un baño prome cu 
pone drumi y percura pa den su ve- 
cindario lo por ta tranquil y un po- 
co keto. Un baby despues di haya 
su baño no solamente ta keda fres- 
co pero tambe e ta keda un poco 
molestia na cual e ta pega soño un 
poco mas liher. 

Ta di comprende cu un tata den e 
poco ora libernan cu e tin pa encon- 
tra e baby lanta lo kier hunga cu su 
baby. Pero pa un baby cu ta intran- 
quil ta consehable pa no haci esaki 
un poco prome cu e baby mester 
bai drumi, pasobra e baby e ora ey 
no lo pega soño e ora ey y esey ta 
causa cu e lo bira intranquil y ner- 
vioso. Y cu esaki tanto e sosiego di 
anochi pa e baby y pa e mayornan 
lo wordo stroba. 



RUTH GEERMAN A GRADUA NA HULANDA 

Familia Jacobo Geerman di Tanki Leendert 251A a ricibi' e grata 
noticia cu nan yui muher; RUTH di 21 anya, a gradua pa e Estu- 
dio “Bibliothecaris Openbare Bibliotheek” na e School: Biblio- 
theek & Documentatie Academie di Tilburg, Hulanda. 

Ruth ta e promé Antilliano cu a haci e Estudio aki den un tempo 
di 3 anya, y su Docentenan ta masha orgulloso di dje pa e logro 
aki. Ruth ta ser sperá aki na Aruba dia 30 di juni, 1979 pa un va- 
cantie bon mereci'. E tin plannan pa sigui studia den futuro na Uni- 
versidad. 


BO COURANT DI SEMPER 
PA MIHOR 

INFORMACION, NOTICIA, I DEPORTE 
JAMA 4333 Y ABONA BO MES. 

NO LUBIDA BO COURANT TA 

Amigoe di Aruba 

Caminda bo ta 
encontra 
flor fresco pa tur 
ocasion, y decora 

Pa mas 

yama 
ELSA ’S 

FLOWERSHOP 

Nos ta habri 
24 ora pa dia 

Santa Cruz 32B 


SHOP 



Tel: 8128 

PAHIKO UN 
BURICO BEillA 
YAMBE YA 1)N BEIYIA 

UYIL 

(Storia Humoristico) 


Na un isla tabata bibando un tem- 
po un homber hopi sabi y bon siña, 
kende su persona tin asina un fama 
grandi, cu hendenan te di leuw ta 
basha pa su cas pa scucha su pala- 
branan; y lur dia despues di merdia 
e ta haye obliga pa sinta dilanti por- 
ta di su cas, mientras cu su admira- 
doresnan ta sinta rond di dje pa scu- 
cha su combersacion y storianan 
educativo locual un hende mester 
den e mundo pa e hiba un bida bon. 
Y otro banda di e homber sabi aki, 
cual ta yama Stefanio, tabata bi- 
bando un negociante yama Orlan- 
do, kende tambe ta gozando di un 
fama enorme, pero esaki tin e fama 
pa un otro motibo, e tabata mihor 
conoci como un bandido y un per- 
sona mentiroso kende tabata carga 
e idea cu e tambe ta un gran orador 
y un filosofo di prome clase. Tanto 
Stefanio conoci como e hombersa- 
bi y Orlando e bandido pa e fama 
cu nan tin, nan tur dos tin un seño- 
ra hopi joven, attractivo y bunita. 
Ta asina cu e negociante Orlando 
kende ta sinti su mes hopi sabi, 
continuamente bo ta encontre tam- 
be tur dia sinta entre e cantidad di 
hendenan otro banda di su cas pa 
scucha Stefanio papia; pero no sin- 
ta manera e otro hendenan pa scu- 
cha tambe, pero sinta cu un cara 
manera di un cu ta hiba e idea, ai 
tur loque cu Stefanio ta papiando 
ey mi sabi tur eseynan caba for di 
hopi dia. Na momento cu Stefanio 
termina cu su speech, Orlando ta 
cuminsa lansa Stefanio tur sorto di 
preguntanan idiota, pa haci siquiera 
cu e ta un homber hopi sabi. 
Tabata ariba un bon dia ora cu Ste- 
fanio a termina cu su storianan, y 
tur hende a cuminsa coi nan camin- 


da pa nan cas, ora cu diripiente un 
mucha homber joven a saluda Or- 
lando y a cuminsa combersa cu ne. 
Un joven tambe bandido cu varios 
vez a sigui Orlando unda cu esaki 
mester ta pa demostra su sabiduria. 
Y e joven aki a bise e siguiente: 
"Tende mi un rato Orlando, mi tin 
un oferta pa ofrece bo." 

"Tin algun cens pa gana cu bo ofer- 
ta?" Orlando a bira puntre. 

"Claro cu si," e joven a contesta. 
"Pasobra si no ta asina lo mi no a 
dirigi mi mes na bo cu e oferta aki. 
Tende mi bon. "Manera bo mes ta 
na altura, cu Stefanio e homber sa- 
bi cu ta bibando otro banda di bo 
cas tin un señora hopi bunita y 
atractivo..." 

"Ah!" Orlando a cuminsa hari. "No 
ta necesario pa bo conta mi esey, 
mi sabi tur esey caba. Pero cu e 
muher aki, mi no ta kere cu tin al- 
gun homber cu por logra un chens 
serca dje. Pasobra loque ta señora 
di Stefanio ta un muher asina ho- 
nesto y fiel na su casa, cu bo cabei- 
nan ta rijs ariba bo cabez di tanto 
fiel cu e ta." 

"Pero ami si no ta un persona cu ta 
kere den fieldad y tampoco mi ca- 
beinan lo rijs ariba mi cabez, paso- 
bra e cuminsamento tey caba. Nos 
a yega di scirbi otro varios carta ca- 
ba..." 

"Lo por ta berdad loque bo ta bi- 
sando na mi actualmente?" Orlando 
na un manera asombra a puntra e 
joven. 

"Claro cu si," e joven a responde. Y 
mi a primintié tur sorto di oro cu 
por tin na mundo . . . Manera bo 
mes sabi, cu su casa no ta di e rico 
ey. . . Anyhow, con cu bai-bin, mi 
tine caba na liña y nos a bai di 


acuerdo cu otro caba. Pero awor e 
problema actualmente ta pa mi lo- 
gra e oportunidad pa por ta hunto 
cu su so." 

"Casi mi no por kere loque bo ta 
contando actualmente," Orlando 
sacudiendo su cabez a bisa. "Aun- 
que cu ta berdad cu bo por logra 
haya cualquier muher pa placa y cu 
cada muher tin nan prijs. Pero pa- 
piando cuenta di placa, ta kiko 
exactamente mi mester haci anto 
den e asunto aki?" 

"Mi ta bai duna bo un splicacion," 
e joveh cu un sonrisa a contesta. 
"Ta trata di esaki, mi mester logra 
un manera pa mi por ta so cu e mu- 
her ey. Pasobra con cu bai-bin mi 
tin un deseo hopi grandi mes pa lo- 
gra drenta e mundo di amor cu e 
muher ey cu tin mi tur loco caba. Y 
como cu mi a tende cu bo ta hopi 
bon mes den filosofia mi a dicidi di 
aserca bo persona pa yudansa." 
Orlando a sinti su mes hopi orgullo- 
so cu e joven ey a dune e reconoce- 
mento pa su sabiduria. 

"Pero ainda mi no sabi kiko exacta- 
mente bo kier pa mi haci pa bo," 
Orlando cu seriedad den su voz a bi- 
sa e joven. 

"Awel, esaki ta algo hopi simpel. 
Tur loque bo mester haci ta pa tra- 
ta den oranan despues di merdia pa 
tene Stefanio ocupa pa medio di bo 
preguntanan; percura pa bo tin al- 
gun pregunta sokete pero toch difi- 
cil pa e contesta, y haci bo mihor 
posibel pa Stefanio keda den un dis- 
cucion hopi largo cu bo. Y na mo- 
mento cu bo mira cu Stefanio ta 
lanta for di su stoel pa e drenta su 
cas, bo mester bisa cu un stem hopi 
duro - cualquier palabra, mihor bisa 
un sorto di seña, pa mi comprende 
cu mi mester baha na awa mas liher 
cu ta posibel. Esaki ta tur cos," e 
joven a sigui bisa. "Y si bo por haci 
esaki, lo mi paga bo Fls. 50.00 pa 
siman pa e trabou chiquito aki." 
"0 no," Orlando a bisa mesora. 
"No-no-no, mi no ta baha mi balor, 
esaki si di ningun manera y bo por 
kere mi. Ta pakiko bo a tuma mi, 
cu ami lo bai bende e honor di mi 
bon bisiña pa un miserable cincuen- 
ta florin?" 

"Bon, pa setenta y cinco florin an- 
to," e joven a bisa mesora. 

"Esaki ta costa bosietecien florin y 
no menos," Orlando cu un cara se- 
rio a bisa. 

"Cuatrocien florin ta loque mi por 
paga bo," e joven a bira bisa Orlan- 
do. 

"Hacié seiscien florin, " Orlando a 
bisa e joven. 

"Cincocien florin, mas halto mi no 
por bai," e Joven a bisa. 

"Bon, bo a gana," Orlando a duna 
di comprende. "Esaki mi ta hacié 
como cu ta pa bo. Pero e muher ey 
mi tin cu bisa si, cu bo ta bai haye 
pa un prijs hopi abou, y mi tin ho- 
pi sigur cu si bo lo a aserca un otro 
hende lo e la cobra bo hopi mas 
cara..." 

"Si, esey ta berdad," e joven a in- 
terumpi Orlando den su palabra. 
"Pero palabra ta palabra, bo ta df 
acuerdo?" 

"Naturalmente cu si," Orlando a 


contesta. "Pero basta bo paga mi 
delanta, pasobra figura bo, cu des- 
pues di dos dia va bo a cuminsa fa- 
da di e muher ey y bo mester baha 
na awa - aunque cu casi mi no por 
pensa cu esaki lo bai resulta asina, 
pero si esaki mester sosode anto e 
ora ey ta ami a keda sokete y soke- 
te si mi no kier sali nunca di mi bi- 
da. Corda bon, cu ora abo ta den 
dushi, ami mester cansa mi voz pa 
tene Stefanio ocupa cu pregunta- 
nan. No, no kere cu ami Orlando ta 
un homber sokete." 

"Ta bon," e joven a contesta. "Ata 
bd pago di un siman delanta aki," 
e joven hincando su man den su sa- 
co a saca e placa y entrega esaki na 
Orlando. Pero no lubida, mayan bo 
tin cu cuminsa. Y loque ta trata di e 
palabra cu bo mester usa como un 
señal pa mi comprende cu mi mes- 
ter sali for di e cas di Stefanio, laga 
nos palabra cu bo lo usa e palabra 
aki: Bendiciona ta esun cu ta haci 


di e sabinan mas sabi cu nan ta ca- 
ba y di e bobonan ta haci di nan 
mas bobo y sokete cu nan ta cabal" 
"Hm", Orlando a bisa. "E palabra 
aki ta resona igual cu mi tambe ta 
considera mi mes como un bobo of 
sokete. . . Pero bobo of sokete si mi 
no ta, pasobra mi a cobra mi placa 
delanta caba." 

"No," e joven a responde, "esaki ta 
solamente un palabra cu lo wordo 
usa como un seña. Y ademas si esa- 
ki ta asina mes: ta kende no kierta 
un bobo of un sokete pa ricibi un 
pago di cincocien florin pa siman pa 
algo asina simpel? Bon, laga nos ke- 
da di acuerdo ariba loque nos a pa- 
labra," e joven a sigui bisa. 

Y pa su mayan mainta Orlando en- 
verdad a cumpli pa locual nan a pa- 
labra; y e la cuminsa despues di 
merdia na lansa diferente pregunta- 
nan di bobo na Stefanio, algun di e 
preguntanan por ehemplo tabata e 

Unda bo placa ta rende mas. 

Santa Cruz 

siguientenan: “Lo bo por duna mi 
un explicacion, pakiko e solo ta sa- 
li for di pariba pa despues baha den 
e direccion di pabou?" Tambe: 
"Pakiko un appel semper ora cu e 
cai for di palo ta cai abou y no ari- 
ba?" Otro di e preguntanan tambe 
tabata esaki: "Ken tabata prome na 
mundo, e galiña of e webo?" Y 
tambe esaki: "Pakiko nan ta yama 
un burico cual ta un bestia util, un 
burico bestia?" 

Y Stefanio kende ta un homber di 
pasenshi, ta keda contesta tur e pre- 
guntanan lansa pa Orlando te ora cu 
e ora custumbra yega cu e mester 
bai den su cas. Pero ora cu e mo- 
mento a yega pa e bai paden den su 
cas, y Orlando a keda sigui lansa 
pregunta na ne, por ultimo a lanta 
y bisa: "Awor ta basta pa contesta 
bo preguntanan, pero mayan si Dios 
duna bida, lo mi sigui contesta bo 
cada pregunta cu bo lansa." E mes 
un momento ey tambe Orlando a 
bise, corda cu bo no a contesta mi e 
pregunta; Pakiko nan ta yama un 
burico cual ta un bestia util, un bu- 
rico bestia?" 

"Mi a bisa bo caba, cu mayan mi ta 
sigui contesta bo y no awor pasobra 
mi ta bai paden awor," Stefanio cu 
un voz halto a responde. 

Orlando no a perde tempo y cu un 
voz skerpi e la bisa: "Bendiciona ta 
esun cu ta haci di e sabinan mas sa- 
bi cu nan ta caba y di e bobonan ta 
haci di nan mas bobo y sokete cu 
nan ta caba!" 

Y e joven, kende na e momento ey 
tabata gozando di e preguntanan cu 
Orlando a haci na Stefanio, a scu- 
cha e seña duna na su persona, y cu 
un voz calma e la bisa e señora: 
"Pero mayan na e mes un ora lo mi 
bolbe bek serca bo, amor. Y mi ta 
priminti bo, cu lo mi keda serca bo 
atrobe mientras tanto cu Orlando 
ta tene Stefanio ocupa cu pregun- 
ta." 

"Nos lo bolbe drumi den brasa di 
otro mayan atrobe, corda di bolbe 
bek mayan." 

Asina tambe e dia aki a pasa na un 
manera satisfactorio pa un y tur. 
Orlando tin su cincocien florin y e 
joven joncuman tin su amante, y e 
muher tin un joven cu por brinde 


loque cu e kier, mientras cu Stefa- 
nio e homber sabi a keda cu un se- 
do di awa di tanto responde pregun- 
tanan lansa na su persona. Pa su si- 
guiente mayan tur cos a sigui e mes 
un paso manera e dia anterior; y 
mas pregunta cu Orlando fantaseer, 
mas ainda e candela y e tempera- 
mento di amor pa e joven y su 
amante ta subi pa otro, y mas hopi 
Orlando y Stefanio discuti, mas mi- 
hor ainda e joven y su amante sabi 
di satisface otro den e mundo di 
amor. . . 

Pero Orlando por a keda menos sa- 
tisfecho cu e suma di cincocien flo- 
rin cu e la gana, si e tabata sabi cu 
su preguntanan lansa na Stefanio, 
tabata solamente un triki di e joven 
pa e por a haya e oportunidad pa e 
goza di su mes señora y no manera 
Orlando tabata keriendo cu ta cu e 
señora di Stefanio e joven tabata 
vrij. Y tampoco Orlando tabata sa- 
bi cu e palabra cu e mester duna co- 
mo seña ta solamente pa e joven ha- 
ya sabi ki ora e mester bandona e 
cas di Orlando. Figura bo mes, Or- 
lando inocentemente ta duna su 
cooperacion na e joven pa e haya 
chens cu su señora. Pero e no taba- 
ta sabi nada y alavez placa ta ciega 
hende. Asina Orlando manera un 
cabrito kens tabata lansa tur dia 
preguntanan idiota, na su bisiña 
Stefanio, pa despues cu ora Stefa- 
nio mester bisa cu e ta bai mesora 


e ta bisa e palabra como seña pa 
avisa e joven. Na un manera hopi 
skerpi Orlando manera un inocen- 
te ta cuminsa bisa: "Bendiciona ta 
esun cu ta haci di e sabinan mas sa- 
bi cu nan ta caba y di e bobonan 
ta haci di nan mas bobo y sokete cu 
nan ta caba!" 

Pero Stefanio kende despues di cua- 
tro dia cu continuamente e tabata 
scucha Orlando bisando na final di 
nan discucion e mes un palabra di 
semper, bendiciona te esun cu ta 
haci di e sabinan etc, a cuminsa sos- 
pecha cu algo no por ta bon. Spe- 
cialmente Stefanio no tabata confia 
e asunto aki mas, pasobra e conoce 
Orlando kende ta su bisiña pa un 
homber bandido cu ta gusta muher 
di otro homber. Y ariba e di cinco 
dia Stefanio a dicidi di saca su cuen- 
ta; y ariba un ora hopi mas tempran 
cu di custumber diripiente e la dici- 
di pa termina di contesta e pregun- 
tanan lansa pa Orlando, e la bai den 
direccion di Orlando mientras cu e 
la tene esaki hopi duro na su cami- 
sa y a bise: "Por Dios, si bo mester 
djies habri bo boca pa bisa algo na 
e momento aki lo mi dal bo laga bo 
na werki!" Despues di a bisa esey 
na Orlando, Stefanio a cohe lastre 
bai cu ne. Orlando comprendiendo 
cu Stefanio ta den su furiosidad a 
haya miedo y no a protesta y a bai 
tranquilmente cu ne na cas di Ste- 
fanio. Yegando paden Stefanio a 

encontra su señora den sala, natu- 
ralmente su señora tabata ocupa, 
pero no ocupa manera Stefanio ta- 
bata pensa, pero ocupa cu cose- 
mento, y na e manera cu e cas taba- 
ta ta, tabata riparable cu nada malo 
a wordo haci den su cas. Y na mo- 
mento cu Stefanio e homber sabi 
a ripara cu su sospecho tabata algo 
sin valor, pa un momento e no ta- 
bata sabi mas kiko e mester haci. 
Diripiente tambe un sonrisa a apa- 
rece ariba su cara; y sin cu e la laga 
Orlando los for di su gara, e la coi 
esaki lastre hiba na e cas di Orlan- 
do, sin quisiera bati na porta e la 
tuma e brutalidad di drenta paden 
lastrando Orlando cu ne. Y e tra- 
bou cu e señora di Orlando ta'bata 
haciendo, no tabata un trabou bu- 
nita, no, y tampoco e no tabata tin 
ningun paña bisti na su curpa, y e 
no tabata solamente su so tampo- 
co. E señora di Orlando tabata ful 
den escena di sex cu e joven. Ma- 
nera por wordo bisa," e bestia cu 
dos lomba." 

Y ora cu Stefanio a mira e escena 


escandaloso aki di e señora di Or- 
lando y e joven, ela cuminsa hari, 
cu su barbanan a cuminsa tril bou 
di su cachete; despues e la dirigi su 
mes na Orlando y bise e siguiente: 
"Bo señora y e joven ey tin placer 
cu otro? Akinan ta sigur mi contes- 
ta ariba e pregunta cu semper bo ta 
lansa na mi cual ta: pakiko un buri- 
co cu ta un bestia util ta wordo ya- 
ma un burico bestia, y cu esaki mi 
kier contesta bo ariba e pregunta 
di e burico, esaki naturalmente ta, 
pasobra un burico pa bestia cu e 
por ta por ser util pa yuda un otro. 
Y bisa mi cu esaki no ta berdad 
awor, pasobra abo Orlando ta mas 
bestia cu un burico, pero toch bo 
a sirbi pa yuda un otro homber pa 
e haya chens di goza cu bo señora. 
E joven kende temblando a ripara 
cu e lo bai encontre den un proble- 
ma na un manera mas liher cu e ta- 
bata por a cuminsa bisti su paña. Na 
momento cu e la caba di bisti su pa- 
ña Stefanio a laga Orlando los. E 
mes un momento tambe e joven a 
dirigi su mes na Orlando puntrando 


€ siguiente: "Orlando bo tin e cin- 
cocien florin cu bo ainda?" Orlando 
a hinca man den su saco y a saca e 
cinco papelnan di cien florin y a 
oontesta cu un cara yen di verguen- 
sa: "Si, mi tin nan ainda. E mes un 
momento ey tambe e joven manera 
un colebra a bula ariba Orlando y 
ranca e papelnan di cien florin for 
di su man. "Duna mi e placa bek," 
Orlando protestando a grite. "Mi 
disculpa, pero bo no tin derecho 
mas ariba e placa cu lo mi paga bo 
pa trabou di un siman. Bo no a 
cumpli cu bo palabra, solamente ta 
cuatro dia bo a haci bo trabou y ya 
awe e di cinco dia bo a falla," e jo- 
ven a bisa. Na e mes un momento 
ey tambe e joven a ranca un careda 
core bai. Orlando pa homber cu e 
ta, a cuminsa yora mescos cu un 
mucha chiquito. Mas bestia cu un 
burico e tabata verdad. Na un ma- 
nera sokete e la duna su coopera- 
cion na un otro homber pa bai cu 
su señora. Anto e mas tristo ta, cu e 
no a gana e cincocien florin tampo- 
co. 



PA E APOVO DUNA NA AVP DURANTE E CAMPAÑA PA 
ELECCION Dl STATEN ULTIMO 

Muy en especial AVP ta gradlcl e 

7806 

personanan cu a deposlta nan conflanza arlba e Ilsta verde 

E CARACTER Dl MISS 
TEEN PRINCESS Dl ARUBA: 


iSheila 




Foto: Djispi Franken — Amlgoe di Aruba 


E certamen di "Miss Teen Princess 
Aruba" tabata un exito rotundo. 
Un sala (Concord Hotel) completa- 
mente yen di hende por a goza di 
un show bon organiza pa e comi- 
sion "Miss Teen Princess" na unda 
17 belleza a competi pa e corona di 
"Miss Teen Princess Aruba". Miran- 
do y realizando e exito enorme cu 
e certamen aki a causa, for di awor 
caba por wordo bisa cu e certamen 
"Miss Teenage Intercontinental 
1979" na unda diferente paisnan 
rond mundo lo participa lo bai ser 
algo mas grandioso cu nunca. 
Tabata Srta. Sheila Lopez kende 
entre 17 candidata a wordo escohi 
pa e huradonan como "Miss Teen 
Princess Aruba" pa e aña aki. A rei- 
na berdaderamente un ora emocio- 
nante na momento cu Diputado 
Charro Kelly a toca e honor pa co- 
rona e belleze Sheila Lopez como 
"Miss Teen Princess Aruba." Lagri- 
manan di emocion a aparece ariba 
e cara tan bella di Srta. Sheila Lo- 
pez na momento di e coronacion. 
Lagrimanan cu a forma manera 
perlanan ariba su cara. 

Revista Boulevard tabata tin un en- 
trevista cu "Miss Teen Princess Aru- 
ba", Sheila Lopez, kende lo bai 
representa Aruba den e certamen di 
belleza "Miss Teenage Interconti- 
nental" pa e aña aki. 

Srta. Sheila Lopez tin 17 aña di 
edad y actualmente ta bishitando 
"Maria College" na unda e ta den 
3de Mavo. Sheila su cabei ta di e co- 
lor donker bruin mientras cu su wo- 
wonan ta di e mesun color. Sheila 
ta un persona di poco palabra y 


continuamente e ta wordo ocupa 
pa un sonrisa cariñoso. Sheila Lo- 
pez ya for di mucha chiquito a yega 
di participa na un certamen di "Lit- 
tle Miss" na unda e honor a toke di 
por a sali first runner-up y tambe 
ademas e la conquista e titulo di 
Miss Badpak. Sheila no a sinta keto 
despues ariba loque ta trata di cer- 
tamen di belleza. Mas despues e la 
bai competi conhuntamente cu va- 
rios otro candidatanan pa bai re- 
presenta su districto como "Miss 
Teenage Aruba. Den e certamen aki 
Sheila Lopez no a logra di yega e fi- 
nal, esaki talvez tabata pa e motibo 
di su edad jong. Sinembargo un vez 
mas Sheila ariba e tereno aki a bol- 
be bai competi un vez mas, y aki- 
nan su animo a logra na dune e 


triunfo mereci, ora cu un cantidad 
grandi di hende cu a presencia e 
show na Concord Hotel y miles di 
hendenan rond Aruba via "Radio 
Carina" cual emisora a transmiti 
henter e evenemento aki, por a 
scucha bou di un aplauso enorme 
ora cu e maestro di ceremonia a 
anuncia Srta. Sheila Lopez como 
"Miss Teen Princess Aruba". 
Aunque cu Sheila a brilla pasu bon 
actuacionnan durante e certamen di 
belleza sinembargo durante henter e 
show e lo wordo domina pa un ner- 
vio completo. Sheila Lopez: "Ta 
berdad , mi tabata hopi nervioso 
mes ariba e anochi final. Pero mi no 
por yuda. Mi ta un persona nervio- 
so. No durante e final so mi tabata 
ocupa pa nervio, pero tambe den 

ARUBA FURNITURE & MATTRESS FACTORY 



ATTENCION - ATTENCION - ATTENCION 
Grandioso Baratillo na 
ARUBA FURNITURE FACTORY N.V. 

Situa na Pos Chiquito cu su telefon 7684. 

Cuminsa for di dialuna 2 di July y lo termina dia 2 di Augustus. 
Ku prijsnan increiblemente baratisimo. 


Radio-Oloshi Am-Fm cu alarm system pa solamente 
fls. 67^0 algo increible pero berdad. 

Set di Sala teak hout cu cushinchi los, color na bo smak 
pa solamente fls. 475,— 

Set di Salatela turcolor na fls.475,— 

Cama 1 persona pa fls. 175,— 

Kashi paña 3 porta den tur color pa fls. 380,— 

Kashi paña 2 porta den tur color pa fls.225,— 

Box di palo pa baby pa solamente fls. 245,— 

Cama ariba abow completo pa fls. 358,— 


Set di Kamber completo den tur color pa fls. 1.520,- 
Box spring set King Size pa fls. 595,— 

Box spring set 2 persona pa fls. 377,50 
Box spring set 1 persona pa fls. 325,— 

Matras spring 2 persona pa fls. 155,— 

Matras spring 1 persona pa fls. 135,— 

Foam matras 2 persona pa fls. 130,— 

Foam matras 1 persona pa fls. 110,— 

Cushinchi foam pa solamente fls. 6,— 

Stoof marca Philips pa fls. 395,— 


Y muchu articulonan mas pa hasi bo cas mas bunita. 

Nos no por mencionanan tur, ta pesey nos ta invita henter pueblo di Aruba pa bin mira pa bo mes. 


tur e otro evenementonan cu nos 
tabata tin. Laga mi duna bo un 
ehemplo chiquito, Sheila cu un son- 
risa ta continua bisando, mi tabata 
mas nervioso ainda durante e pre- 
sentacion cu a tuma lugar dilanti ca- 
maranan di Tele-Aruba pa e titulo 
di Miss Popular, Miss Fotogenica y 
Miss Sonrisa cu pa durante e anochi 
final mes.Comprende, Sheila ta si- 
gui bisa, cu hasta na school ora mi 
mester aparece dilanti klas pa 
spreekbeurt mi ta nervioso." 

"Bo ta un persona cu mester di ho- 
pi tempo pa sera amistad?" Pa un 
momento Sheila a dirigi su mirada- 
nan su dilanti. Un cantidad di bou- 
quetnan di flornan cu e la ricibi 
despues cu e la ser corona como 
"Miss Teen Princess" tabata dor- 
nando e sala na unda nos combersa- 
cion tabata tumando lugar. Flornan 
brillando di color y brindando nan 
aroma dunando asina e sala un to- 
que di romance. Despues compaña 
pa un sonrisa Sheila a dirigi su mi- 
rada na mi persona. Bunita y pre- 
ciosa manera dos perla su wowonan 


tabata luciendo. Sheila: "Ariba bo 
pregunta mi tin cu contesta bo, cu 
mi ta kere cu enverdad mi ta un 
persona cu mester di hopi tempo pa 
logra sera amistad cu otronan. Mi 
no sabi, Sheila la bisando, pero mi 
ta haya cu ta dificil pa bo sera co- 
noci cu un caracter di hende na un 
manera liher. No, ami ta desea di 
tuma tur mi tempo prome cu mi 
sera amistad cu otro. Pasobra un 
amistad cu bo a dedica tempo pe ta 
un amistad cu sigur lo tin su balor 
tanto pa bo mes y pa e persona." 
"Cu mi tin hopi amistad?" Awel, 
si mi tin hopi entre otro na school 
porehemplo. Pero mi tin hopi ene- 
migo tambe," Sheila cu un hari chi- 
quito ta bisa aserca. "Pero segun mi 
opinion esaki lo ta algo normal. Pa- 
sobra semper bo ta encontra perso- 
nanan cu kier bo bon y tambe otro- 
nan cu talvez bo no ta cai na nan 
agrado. Pero pakiko mi tin hopi 
enemigo talvez e motibo aki tras lo 
ta envidia. Pero cu mi tin hopi ene- 
mistad ta algo sigur, pasobra unda 
cu mi bai casi semper nan ta busca 


mi trobbel. Y esaki no ta algo di 
awor cu mi a logra e corona, pero 
esaki tabata semper asina," Sheila 
na un manera serio ta bisando. 
Aunque cu Sheila Lopez ta declara 
di tin hopi enemistad sinembargo e 
belleza aki ta un persona alegre. 
"Mi ta un hende cu ta gusta baila y 
mayoria vez bo ta haya mi den un 
grupo. Como cu den un grupo bo 
ta mas contento cu si bo ta bo so." 
"Mi por tin e bondad di haya sabi 
cu bo ta pose di un caracter facil of 
dificil?" 

"Mi tin un caracter dificil," Sheila 
Lopez cu un sonrisa a contesta. 
Despues inmediatamente a bisa e si- 
guiente aserca: "Mi por bisa esaki 
pasobra tur hende ta bisa mi cu mi 
tin un caracter frega. Pero mi mes 
ta haya cu mi ta bon asina como cu 
e ora ey ningun hende ta tuma mi 
di haci sokete. Pero bo sabi pakiko 
mi tin un caracter dificil?" Sheila 
hariendo a puntra mi. "Mira, esaki 
mi ta kere ta debi cu mi tin dos sig- 
no, cabamento di Tauro y cuminsa- 
mento di Geminis. Asina ta, un dia 

mi ta geminis y un dia mi ta Tauro. 
E signo aki lo no ta combina bon 
cu otro?" "No, bon den otro si e 
dos signonan aki no ta bai cu otro 
mi ta keriendo." 

"Lo mi tin e honor pa haya sabi si 
mayan lo yega asina leuw cu lo bo 
mester casa, ta ki sorto di signo e 
mucha homber cu lo toca e suerte 
ey mester tin pa combina bon cu 
bo caracter?" 

Sheila Lopez: Cu un hari y des- 
pues di un tosa chiquito: "Awel, si 
mi conoce un mucha homber mi no 
ta bai puntre di ki signo e ta, anto 
pa ora e contesta mi esey pa mi bi- 
se, ai no, esey no ta e signo cu mi 
ta gusta y mihor e lubida mi y no 
papia cu mi mas. No, signo no tá 
hunga ningun clase di rol pa mi, pa- 
sobra ta conoce mi kier conoce un 
persona bon prome cu mi dicidi na 
acepte." 

Nos Miss Teen Princess Aruba, Shei- 
la Lopez ta un belleza y preciosi- 
dad. Un angel cu cualquier joven lo 
kier entrega su curazon na e pnecio- 
sidad aki. Sinembargo no ta tur jo- 
ven lo por yega na e oportunidad 
aki pa un dia compaña su persona 
na altar^ Jovennan cu ta pose di un 
caracter dominante no tin e opor- 
tunidad pa bati na su curazon. 
"No, dios libra mi cu un persona cu 
ta gusta domina," Sheila cu un hari 
chiquito ta bisando. "Ta kiko bo ta 
kere! Pa un persona mester bin bisa 
mi kiko pa haci si of no. No, esey 
si no, pasobra ta ami mestersabi ki- 
ko pa dicidi si of no." 

"Pronto bo persona lo tin cu bai re- 
presenta Aruba den e certamen di 
"Miss Teenage Intercontinental," 
y durante e periodo ey bo persona 
lo tin cu hospeda conhuntamente 
cu e otro candidatanan den e mes 
un hotel, tambe bo persona lo bai 
acudi na diferente actividadnan 
conhuntamente cu e otro belleza- 
nan. E pregunta ta esaki: "Con lo 
bo bai adapta bo mes na tur e re- 
presentantenan di diferente pais 
rond mundo ya cu bo mes a decla- 
ra cu bo mester di bastante tempo 
pa sera amistad y tambe segun bo 
mes palabra, cu bo ta pose di un 
caracter dificil, con Srta. Sheila lo 
logra esaki?" 


"Awel, pa saca cara di Aruba y pa 
nos ta bon representa lo mi percura 
pa nan como nos invitadonan no ri- 
para nada di e caracter dificil cu mi 
tin. Ademas como nos lo ta tur dia 
cu otro lo ta sigur cu mi por brinda- 
nan tur mi amistad. Y mi ta sigur, 
Sheila ta continua bisando, cu dia 
nan regresa nan pais bek nan lo bai 
cu un bon impresion di Aruba y 
tambe di mi caracter." 

Hopi ainda di nos lesando e entre^ 
vista aki cu Srta. Sheila Lopez ain- 
da lo recorda e anochi cu Sheila a 
wordo corona como "Miss Teen 
Princess Aruba". Sheila di emocion 
no tabata por a domina su mes y a 


cuminsa yora. Un cantidad di re- 
cuerdo a bolbe e momento ey den 
su mente. Un di nan ta e siguiente: 
"Mi prome pensamento na momen- 
to cu diputado Charro Kelly a co- 
rona mi a bai ariba mi wela kende 
no ta na e mundo aki mas. Mi wela 
semper a yega di brinda mi tur su 
apoyo y awor cu mi a sabi di logra 
un titulo den e certamen di Miss, e 
no ta presente mas ariba nos mun- 
do pa por a realiza mi exito. Esey 
pa mi enverdad tabata algo hopi 
duro na momento cu mi awordo 
corona como "Miss Teen Princess 
Aruba." 

Foto: Djispi Franken - Amigoedi Aruba 


SINTONIZA "TELEARUBA" 

Tur Dialuna anochi di 8.00 pa 9.00 p.m. 
pa e popular proqrama 

y 

Tur Diamars anochi di 9.00 pa 10.00 p.m. 
pa e show No. 1 di television 

SKOW T <i 

PRESENTA PA BO AMIGO ANIMADOR 

TICO KUIPERI 

UN PALABRA 


CRADICIMIENTO 



ta bai nae 4164 votadoman cu a deposita nan confianza 
den mi persona den eleccion pa Staten ultimo. 

Mi ta realiza e responsabilidad grandi cu mi a hayay lo mi haci 
tur mi esfuerzo pa demonstra cu en verdad lo bin cambio 
na bienestar di nos Pueblo. 

HtNNY EMAN 


































Un yabi a wordo hinca den e slot 
y sin desordo e porta di e cel 117 
ta wordo habri. Martha Beck un 
muher joven di casi 150 kilo ta 
lanta para den e cel unda cu e ta 
sperando ariba su sentencia di mor- 
to. Compaña pa dos cipier e direc- 
tor di e prison ta camna drenta. 
Den su man drechi e tin un carta 
teni. Martha Beck cu wowonan 
sustia ta dirigi su bista ariba e direc- 
tor. 

"E decision a wordo tuma caba?" 
Martha a puntra e director. E direc- 
tor a knik cu su cabez y despues e 
la hala e carta mas serca di su bista 
y a cuminsa lesa esiguiente: "E pe- 
ticion pa clemencia di e condenada 
a wordo nenga." Cu calma e direc- 
tor a bolbe laga su man zak abou. 
"Bo ejecucion a wordo aproba pa 
6'or mayan mainta," e director a 
bisa Martha. Martha Beck a krimp 
den otro. Pero no di ansha pa muri. 
Su pensamento tabata ariba un 
homber, yama Raymond Fenian- 
dez, kende tambe ta sera den pri- 
son den un cel di morto. Martha cu 
lipnan tembloroso a puntra e direc- 
tor: "Pero nan no por siquiera laga 
Raymond sigui biba?" Pero atrobe 
e director nengando a sacudi su ca- 
bez. "Awel, si no ta sina anto mi 
kier haci e peticion pa mi porhaya 
un pen y papel. Mi kierscirbi algo." 
Un poco despues e por a ricibi e pa- 
pel y e pen. Martha a bai sinta na 
un mesa chiquito cu tabata tin den 


su cel y a cuminsa scirbi e siguiente: 
"Bo ta pensa ariba mi ainda, mi 
curazon, ariba nos anochinan amo- 
roso? Ora cu nos dos tabata sinta 
bou di e cielo dorna cu su streanan, 
nos dos hunto . . . Mi man tabata 
den esun di bo. Nos mannan hamas 
lo encontra cu di otro. Tampoco 
nos lipnan lo no encontra mas cu di 
otro." 

Martha Beck a dobla e vel di papel, 
y a duna esaki na un di e cipiernan 
y a pidi esaki e siguiente: "Lo bo 
kier haci mi e fabor di entrega esaki 
na Raymond?" Despues tambe e 
porta di e cel a bolbe dal sera. Mar- 
tha a keda spera te ora cu e la haya 
un contesta. Contesta di un homber 
cu a haci di su persona un asesina." 
Ta asina leuw cu Martha por corda 
ainda, nunca hende a yega di stime 
ariba e mundo aki. For di su perio- 
do di mucha ya e tabata un mucha 
gordo, mientras cu tur su compa- 
ñeronan di klas tabata tente cu su 
gordura. Den su mente ainda e por 
mira e potret di su ruman homber 
grandi. Tabata ariba un bon dia y su 
mama a sali pa bai mira un pelicula 
y su ruman homber a probecha di e 
oportunidad aki y a aserke bisando 
e siguiente: "Bin serca mi. Toch 
ningun hende no ta haci preocupa- 
cion cu bo," su ruman homber cu 
un stem frieuw a bise pa despues 
e viola su ruman muher di diesdos 
aña carnalmente. 

Na momento cu su mama a regresa 



Raymond Femandez 


cas bek y Martha bou di yoramento 
a core conta su mama, e mama a cu- 
minsa tuma parti pa su yiu homber 
bisando na su yiu muher, cu ta e 
mes a conquista su ruman homber, 
pasobra ta e mes ta gusta esey. 

Martha tabata tin un deseo y esey 
tabata pa bira verpleegster. Despues 
di a tuma un curso y termina esaki, 
e la cuminsa cu su trabou den un 
hospital, pero akinan e no pora en- 
contra e cariño necesario. Envez di 
por a yuda e hende malonan, nan a 
pone e verpleegster jong laba mor- 
to, un trabou cu naturalmente nin- 
gun hende no ta gusta haci. 

Martha no por a soporta e bida mas 


CASA DE 

CRANITO 

ARUBA 

Moeaico di tur tamaño 20 x 20 
Mosaico di granit tamaño 30 x 
30. Prijs sumamente barata. 
Nos mes ta schuur y wax nan 
pa e prijs F. 17,50. Tambe nos 
ta schuur otro mosaico pa uni- 
camente F. 4,50. Un precioso 
fontein pa solamente F. 160,-. 
Tambe nos ta traha olifanti y 
conew. 

Pa mas informacion 
Tel: 8748 Sero Lopez 2 

na unda cu e la nace, Milton (Ar- 
kansas) y a dicidi di bai biba na 
New York. Pero tampoco na New 
York Martha no por a encontra nin- 
gun sorto di amigo. Den vez en 
cuando sa tin algun homber si cu 
tabata kier Martha, pero esaki nan 
tabata busca solamente satisfacion 
den sex y nunca ningun di nan por 
a brinda Martha e amor cu tanto e 
ta desea. 

For un di e relacionnan aventurero 
cual tabata di corto duracion Mar- 
tha a bin sali na estado. 

Pa sconde e verdad pa su coleganan 
di trabou, Martha a pensa e siguien- 
te mentira. E la gaña su compañe- 
ranan cu un capitan yama ioseph 
Carmen ta enamora na su persona: 
"E ta un homber hopi nechi y bon 
tipo mes. E ta un persona grandi y e 
tin wowo blauw." 

Y na momento cu su coleganan a 
cuminsa ripara cu Martha ta na ca- 
minda pa trece un yiu na mundo, 
e la anuncia cu un cara hopi conten- 
to cu e capitan a puntre pa casa. 
Un par di dia prome cu e nacemen- 
to di su yiu, Martha a presenta bou 
lagrima na su trabou. Sin bisa nada 
Martha a laga nan mira un telegram 
cu e siguiente tekst: "Capitan Jo- 
seph Carmen a fallece como un he- 
roe." E telegram aki Martha a man- 
de pa su mes for di un postkantoor 
cu ta kedando na New York. 
Martha a sigui biba cu e pensamen- 
to pa logra encontra un homber cu 
por stime. Un persona cu no ta ha- 
ci preocupacion cu su gordura, pe- 
ro cu lo stime manera e ta. Por ulti- 
mo Martha a dicidi di pone un 
anuncio chiquito den un courant na 
unda e ta solicita pa un hende pa 
casa cu ne. 

Un par di dia despues a presenta un 
homber na su cas kende a lesa e 
anuncio aki den courant: Raymond 
Fernandez, kende ta ocho aña mas 
bieuw cu Martha, ta un mericano y 
su mayornan ta Spaño. Na momen- 
to cu Martha a mira Raymond para 
dilanti su porta, esaki a sinti su mes 
un muher hopi feliz. 

Martha ya tabata keriendo, cu por- 
fin e lo bai encontra un poco amor 


KSTKF.I.I.A 

SIJPERMAKKET 

Ta superior den servicio, calidad den 
comestible. 

fruta - berdura - beleg pa pan 
carni fresco tur dia 
haci bo comp'as na grandi pagando 
barata na 

ESTRELLA SUPERMARKET 
na Sta. Cruz 

Ambos supermercados ta airecondiciona. 



y stimacion. 

Pero Raymond no tabata un perso- 
na cu tabata en busca di amor. E ta- 
bata un homber cu semper tabata 
lesa tur clase di courant pa bin 
atras di personanan di sexo femeni- 
no cu pa medio di anuncionan den 
courant ta buscando un hende pa 
casa, for di cual muhernan e ta pur- 
ba na haya algun dollar. Y despues 
Raymond caba di lesa e anuncio- 
nan y tin e adresnan den su man, e 
ta bai na e direccion di su victima 
y yegando na e cas esaki ta cuminsa 
un combersacion, cu e ta buscando 
un muher cu por haci su persona fe- 
liz, pa e di su banda tambe brinda 
su felicidad pa asina nan por forma 
un matrimonio y un hogar feliz. 
Martha a bin na kere e palabranan 
bunita di Raymond. Ariba e mesun 
dia cu Martha a sera conoci cu Ray- 
mond ya e tabata tin contacto inti- 
mo cu e homber aki. Pero Ray- 
mond a bin hopi liher atras cu e 
muher aki no ta un muher cu tin 
placa y cu e no tin nada di haci cu 
un muher bashi. Martha no tabata 
un muher rico. 

Raymond kier a laga e muher aki. 
Bou di yoramento Martha a cai na 
rodia dilanti e homber y a cuminsa 
roga esaki pa no bandone pero pa e 
keda serca dje. "Raymond, bo por 
haci locual bo kier cu mi, pero por 
fabor keda serca mi. Mi kier pa bo 
stimami," e tabata yorando. 

Despues di hopi yoramento y roga- 



Martha Beck 


mento Martha a haya Raymond di e 
leuw ey y esaki a bisa e siguiente na 
e muher: "Bon, mi lo keda serca 
bo, pero lo bo tin cu haci si tur cos 
cu mi ta desea di bo." Martha a hu- 
ra e homber den nomber di su ma- 
ma cu e por conta aribasu palabra. 

Sinembargo Raymond no a stop cu 
lesamento di e anuncionan cu sa sali 
den e courantnan. Ariba un dia su 
wowonan a encontra e siguiente a- 
nuncio den un courant di un tal 
Janet Fay cu e palabranan aki: "Mi 
ta buscando un homber cu por brin- 
da mi felicidad y cu por keda fiel na 
mi persona pa asina nos por hiba un 
bida bendiciona na otro." 

Raymond no a perde tempo y a di- 
cidi di duna e muheraki un bishita. 
E la hiba Martha hunto cu ne na cas 
di Janet. "Esaki ta mi ruman mu- 
her," e la bisa Janet ora cu e la pre- 
senta su mes mustrando ariba Mar- 
tha kende tabata para su tras. Mar- 
tha a haya berguensa ora cu Ray- 
mond a conta e muher e mentira cu 
e tin cuarenta aña di edad, pasobra 
ya e tabata un muher di cincuenta 
y nuebe aña di edad. No a costa 
Raymond mucho tempo pa e por a 
laga Janet kere cu enverdad e ta sti- 
me di berdad. Ya despues di ocho 
dia e la priminti Janet cu e lo bai 
casa cu ne y a haci esaki un peticion 
pa e entrega su huur di cas y pa e 
coi su cosnan cu e tin pa e por bai 
biba hunto cu ne na_ su cas. 

Janet Fay a dicidi di haci loque 
Raymond a pidi su persona, e la bai 
lanta tur su placanan for di banco y 
e tabata cla pa muda pa e bai hunto 
cu Raymond. E ultimo anochi den 
e cas di e viuda Janet, e homber a 
bisa lo siguiente na Martha: "Mar- 
tha bo sabi cu mi ta stima bo, y bo 
a duna mi bo palabra cu lo bo haci 
tur cos pa mi." Martha kende en- 
verdad a priminti esey na Raymond 
sin bisa un palabra a tuma un mar- 
tiu for di Raymond su man. Des- 
pues cu Martha a duna un seña cu 
su cabez na Raymond, esaki a bai 
cu e martiu den direccion na unda 
e viuda tabata durmiendo. Poco- 
poco y cu hopi cuidou Martha a 
drenta e kamber unda cu Janet ta 
drumiendo y a mata e viuda kende 
nunca no a sospecha nada malo cu 
e martiu. 

Despues cu Martha a caba di come- 
te e crimen, Raymond a pasa man 
cu e placa cu Janet tabata tin ge- 
spaar y a bai cu esaki pa e sigui hi- 
ba un bida placentero. 

Den vez en cuando Raymond taba- 
ta bai serca Martha na unda cu e ta 
hura esaki, cu ainda e ta stime. .. . 

E par di miles di dollaman cu Ray- 
mond ta tin pronto a caba, y ariba 
un dia e la bisa e siguiente na Mar- 
tha. "Martha mi ta kere cu nos mes- 
ter busca un otro victima atrobe." 
Ariba un dia, Raymond a lesa e si- 
guiente anuncio den un courant: 
"Un señora kende pa motibo di 


guerra a keda viuda ta buscando un 

n 

E viuda aki tabata yama Delphin 
Downing di trinta y dos aña di edad 
kende ta mama di un yiu muher 
chiquito di dos aña. Atrobe e pare- 
ha aki a usa e mes un triki: Ray- 
mond a presenta su mes na e viuda 
cu e ta un homber cu ta buscando 
un muher pa nan casa y cu Martha 
ta su ruman muher. Atrobe e viuda 
mescos cu esun di antes tambe a*ke- 
re den e stimacion di Raymond y a 
duna tur su placa cu e tin y tambe 
su propiedad na Raymond. Ariba 
un dia cu e viuda (Delphin) tabata 
tin un pleitamento cu Raymond, 
Martha a coi un caha di pildo y a 
duna esaki na e viuda bisando e si- 
guiente: "Tuma aki, e pildonan aki 
lo calma bo rabia. Pebe cuatro di 
nan parew." 

Delphin kende no tabata sospecha 
nada malo a tuma cuatro pildo den 
mes un momento. Un par di minuut 
despues esaki a cai den otro ariba su 
stoel casi for di su rosea. 

Pero viuda Delphin Downing ainda 
tabata na bida. Den presencia di 
Martha, Raymond a pone un revol- 
ver ariba e frenta di e viuda y a tira 
esaki. E viuda a muri. Martha a pasa 
man cu e cadaver y a sconde esaki 
den kelder di e cas. 

Na momento cu Martha a bolbe bek 
den sala, e la sinti un yoramento for 
un di e dormitorionan. Tabata Rai- 


nelle di dos aña, e yiu muher chi- 
quito di e viuda cu tabata yorando 
pa motibo cu e tabata haya falta di 
su mama. "Ta kiko mas bo ta spe- 
ra," Raymond e momento ey a bisa 
Martha. "Ban mira haci bo trabou 
Martha." 

Martha a bai den e kamber y a coi 
e mucha muher chiquito pone den 
su braza. Despues e la bai den e kel- 
der y na un manera di bestia esaki 
a asesina e mucha muher chiquito. 
E cadaver Martha a pone banda di 
su mama den un graf cu e mes a tra- 
ha. Atrobe Raymond a baha na awa 
cu e placa cu e viuda ta tin gespaar. 
E victima number cuatro tabata ya- 
ma Myrtle Young. Tambe na esaki 
Raymond a presenta Martha na ne 
como su ruman muher. Atrobe un 
vez mas Raymond a priminti na 
Myrtle cu e lo bai casa cu ne, na 
cual e la haya e muher asina leuw, 
cu esaki a dune tur su placa y pro- 
piedad cu e tabata tin. 

Un vez mas tabata Martha kende 
mester a liquida e muher aki for di 
caminda: un poco prome cu e mu- 
her infeliz mester a drenta un bus 
pa e bai tuma despedida di algun 
amigo, Martha a dune un caha di 
pildo. Un poco despues Myrtle a ki- 
ta cai morto. 

Mientras tanto F.B.I. a bin atras di 
e pareha asesinador. Nan a aresta 
tanto Raymond y Martha y nan a 
wordo condena cu castigo di mor- 
to. 

Un (jeticion pa nan haya gratie a 
wordo nenga na nan. Ora Martha a 
tende esaki, e la cuminsa scirbi un 
carta pa e homber cu ta su amor y 
kende a haci di su peisona un ase- 
sina. Despues cu e la entrega e ci- 
pier e carta, e la keda spera te ora 
cu e cipier a trece un contesta for 
di e homber cu e ta stima. 

Martha a haya e contesta, esaki ta- 
bata lo siguiente: “Martha! Mi ta 
stima bo mas hopi cu cualquier otro 
den mundo. Mi ta stima bo, y bo 


por kere mi esaki. Ser balente. Nos 
dos lo murl, pero mi amor pa bo 
hamas lo muri. Raymond. 

Pa su mayan mainta, un mei ora 
prome cu e solo a sali, Martha cu un 
sonrisa ariba su cara a laga nan ma- 
re ariba e stul electrico. 

Martha su ultimo palabra tabata e 
siguiente: "Porfin, pronto lo mi ha- 
ya Raymond atrobe pa mira." Su 
amor Raymond un mei ora prome 
cu ne ya a wordo ejecuta. 

TA I^EN PCC CCHPCCNCE 
C CCNCC /HCCCCNAN? 

(Scirbi na un manera humoristico) 


Un hende tambe ta bira bieuw. 
Esaki ta e ley di nos naturaleza. Pe- 
ro un hende muher si e tabata por 
lo a mata e naturaleza pa e hecho 
aki. 

Un hende muhet mayoria parti sa 
bisa esaki: "Bira bieuw cu e edad 
cu mi tin actualmente..." 

E palabra bisa aki ta haci cu tur 
hende .ta haya nan mes obliga pa 
gaña e sorto df muhernan asina, cu 
nan ta calcula cu e lo tin solamente 
binti y un aña di edad. Y bo por 
kere esaki, nan ta keda contento cu 
e mentira aki conta na nan. Na mo- 
mento cu un hende muher cabadi 
cumpli binticinco aña di edad, tur 
caminda cu e bai e lo carga e sinti- 
mento cu ne di su edad. Esaki no 
ta algo cu e lo por saca for di su 
mente. Tampoco e no lo por keda 
sin tira un mirada den e spiel cu 
semper e ta carga cu ne den su tas. 
Y si e mester encontra cu un otro 
hende muher cu un tempo tabata 
bai hunto cu ne na school, e lo sa- 
cudi su cabez y bisa na un manera 
hopi straña e siguiente: "Caramba, 
mi no por corda, cu ami como un 
mucha chiquito tabata conoce un 


mucha muher e tempo ey asina 
grandi." Esaki e ta bisa asina sola- 
mente pa haci su mes mas jong cu 
su compañera di antes for di school. 
Si encaso bo mester haci e señora 
aki e pregunta tocante cuanto aña e 
ta calcula cu e iucha pa un Aruba 
independiente tin actualmente, e lo 
contesta sigur esaki: "No, esaki si 
ta algo cu mi no por contesta, pa- 
sobra e lucha aki ta algo ya di ho- 
pi tempo pasa." Esaki nan ta e clase 
di señora cu nunca no kier haci aña, 
pero cu si semper bo tin cu tene 
hopi cuidou pa bo no lubida su 
cumpleaño, pasobra e ora ey si me- 
sora e lo sinti su mes un persona 
desprecia y e lo cria pa e motibo aki 
un odio ariba bo persona. 

Mi conoce un agente di aseguro na 
Aruba, cu na momento cu e bishita 
un señora pa bendemento di seguro, 
y ora yega e momento cu e mester 
yena e formularionan necesario, 
nunca no ta puntra e señora con 
bieuw e ta actualmente, pero sim- 
plemente ta puntra e señora con jo- 
ven e ta actualmente. E señora aki 
solamente tendiendo e pregunta aki 
ta bira hopi contento, na cual me- 


sora e ta dispuesto no pa cumpra 
solamente un clase di seguro, pero e 
ta dispuesto pa cumpra mas cu un 
seguro mes. Pakiko? Solamente pa- 
sobra e agente di aseguro no a pun- 
tre con bieuw e ta, pero a puntre 
con joven e ta. 

Si tabata pa e hende muhernan awe 
nos mundo no conoce ningun hen- 
de muher di edad avansa. Un mama 
cu tabata di paseo den caya grandi 
hunto cu su yiu muher ariba un bon 
dia a rabia na momento cu un jo- 
ven a aserca nan dos y a bisa: "Ca- 
ramba, un mama cu su yiu muher." 
E joven aki naturalmente no tabata 
correcto asercando e mama hunto 
cu su yiu muher bisando esey, pero 
e mester a bisa esaki porehemplo: 
"Bosonan dos ta igual cu dos ruman 
muher." E mama tendiendo e pala- 
bra aki lo bai sinti su mes masha go- 
za mes y su cara lo brilla di orgullo. 
Pero e mama atrobe no lo bai sinti 
su mes contento ora cu e joven par- 
ticipa na nan, cu su preferencia ta 
bai ariba esun mas jong. Envez cu e 
mama realiza kiko su yiu muher lo 
perde e ora ey, ta rabia ariba esaki. 

Y pa no lubida, tin un proverbio cu 
ta bisa e siguiente: "Cu un awa ho- 
pi tempo para gemix cu perfume ta 
hole muf.” 

Pero, un hende homber tambe ta bi- 
ra bieuw, y na momento cu e cu- 
minsa bira pelon of haya cabei blan- 
co, naturalmente e tampoco lo no 
keda contento cu esaki, pero e no 
jo papia nunca si ariba e tema aki. 
Pero un hende muher si no ta asina. 
Un hende muher ta gusta pa su casa 
busca den su cabez pa mira si e no 
por encontra cabei blanco. Pero 
ohala, si e casa lo mester logra na 
encontra un cabei blanco den su 
cabez. E señora sigur lo bai sinti su 
mes ofendi na cual hasta por surti 
un pleito entre nan dos. Hopi vez 
un pleitcimento asina ta termina, 
cu sutamento di palo di funchi ari- 
ba cabez di e pober homber, mane- 
ra si encaso ta e mes a pone e cabei 
blanco den cabez di su señora. 
Hende muheman ta haci asina tanto 
sacrificio pa nan keda jong, cu nan 
ta bira bieuw prome cu nan tempo. 

Y ora cu nan encontra cu un rimpel 
ariba nan cara, nan ta trek asina un 
cara na cual mas rimpel e ora ey lo 

aparece ariba nan cara. Y na mo- 
mento cu nan mira esaki natural- 
mente nan por haya un shock y 
hasta bai for di nan conocemento. 
Un hende muher tampoco no gusta 
sosega, pasobra esaki ta algo malo 
pa nan salud. 

Tampoco nan no ta gusta cai ariba 
cama pa lesa un buki, pasobra nan 
por haya un dubbel kin haciendo 
esaki. 

Tabata conoci den mundo e siguien- 
te noticia: "Polisnan na tempo a 
descubri un muher cu kier a pone 
un bom den un oficina di registro. 
Ora cu e muher a presenta dilanti 
corte y huez a puntre kiko lo ta e 
motibo, cu e kier a pone un bom 
den e oficina di registro? E muher 
pa sorpresa di tur a contesta esaki: 
"Pasobra den e oficina ey ta trahan- 
do hendenan cu sabi e fecha di mi 
nacemento y mi no ta haya bon pa 
otronan sabi mi edad." 

Muhernan ta hendenan hopi straña 
pa comprende. Pero nunca ningun 


hende homber ta bieuw pa siña, 
con pa comprende y realiza pakiko 
un hende muher tin su orgullo. Y e 
hende muheman lo keda gradicido 
si nos como homber lo comprende 
nan deseo pa semper nan keda Jong. 
Pero percura pa nunca bo no pun- 
tra un hende muher, pakiko un hen- 
de ta casa? Pasobra lo ta sigur cu lo 
bo keda asombra ora cu e contesta 
bo e siguiente: "Un hende muher 
ta casa pa e sosega pa resto di su 
bida, mientras cu un hende homber 
ta casa pa e traha pa resto di su bi- 
da!" 

[ SEIBETIIIAMII 


(Autor: Ruben A. Odor) 

Mi sa cu bo no a lubida! 

Mei - mei di bo curazon 
Cual no sabi di oprimi 
Ni un lagrima di dolor 
Bo ta warda scondi 
E secreto di bo amor! 

Mi sa cu bo no a lubida! 

Ora cu mi pasa band’ibo 
Un recuerdo ta asaltabo, 

Bo wowo ta huy di mi mirada 
Y cu pasonan hopi pura 
Bo ta aleja di mi lado! 

Mi sa! Pero ken por lubida! 
Den profundo di mi pecho 
Borra di mi morto y di olvido 
Ta biba un fruta di pasado: 
Mi tambe sa di bo secreto 
Ami tampoco no a lubida! 

Dia 24 Juni ultimo Trappers en coneccion cu su di 50 aña di aniversa- 
rio a organiza un show folklorico combina cu deramento di gai tradi- 
cionalmente conoci como Fiesta di San juan. Un enorme grandi di 
publico a presenta e evenemento aki cual a resulta den un exito ro- 
tundo. Tom Delany na un manera unico a sabi di anima e espectaculo 
aki den su estilo propio demostrando asina su talento. Un talento cu 
sin duda segun nos opinion merece un programa live dilanti nos pan- 
talla di Tele Aruba, ya cu e personaaki tin ture capacidad necesario 
cu un animador mester pa por logra tene hendenan dilanti television. 
Na Trappers Club ta bai nos palabra di felicitacion cu nan 50 aña di 
existencia y tur clase di exito den futuro. 




Dera gai pa nos mate. 


Muebleria TU HOGAR 

NA UNDA BO EXITO PA MUEBLA BO CAS TA GARANTIZA 
CU PRIjSNAN Dl ALCANSA PA UN Y TUR. 


Já Prijsn 


Prijsnan di 
Regaio! 


Stoel - Set di cama - lampi - kashi - television, 

Rustbed - stoel di zoya - cuadra - set di sala - tapijt, 
wandmuebel - mesa di sala - tela pa cortina - oloshi pa muraya, 
set di cama pa mucha - stoel pa veranda - tela pa cortina etc. etc. 

NOS TIN TUR LOQUE BO MESTER PA MUEBLA BO CAS 


Dakota Ai uba N.A. 

